stanford-oval/wikipedia huggingface dataset:
Eric Staal
Perhe

Staalin kaikki isovanhemmat ovat syntyneet Alankomaissa. Eric Staal on ollut elokuusta 2007 naimisissa Tanya VandenBroeken kanssa. Heillä on kolme poikaa, joista ensimmäinen, Parker, syntyi syyskuussa 2009, toinen, Levi, joulukuussa 2011 ja kolmas, Finley Arthur, joulukuussa 2014.
Ericin lisäksi myös hänen kolme nuorempaa veljeään ovat jääkiekkoilijoita. Marc Staal on New York Rangersin ensimmäisen kierroksen varaus vuodelta 2005, Jordan Staal on Pittsburgh Penguinsin ensimmäisen kierroksen varaus vuodelta 2006 ja nuorin veli Jared Staal varattiin Phoenix Coyotesiin toisella kierroksella vuoden 2008 varaustilaisuudessa. Lisäksi veljesten serkku Jeff Heerema on pelannut NHL:ssä.
Aiheesta muualla

Wikimedia Commonsissa on kuvia tai muita tiedostoja aiheesta .
Eric Staal Jatkoaika.comissa (Internet Archive)
Francisco Pacheco de Toledo

Francisco Pacheco de Toledo (n. 1508 Ciudad Rodrigo – 23. elokuuta 1579 Burgos) oli espanjalainen roomalaiskatolinen arkkipiispa ja kardinaali. Hän syntyi Juan Pachecon ja Ana de Toledon pojaksi. Hänen setänsä/enonsa oli kardinaali Pedro Pacheco de Villena. Franciscon sukunimenä on käytetty myös seuraavia: Pacheco Osorio, Pacheco de Cerralbo ja Pacheco de Villena.
Pacheco de Toledo opiskeli Salamancan yliopistossa. Hän sai pappisvihkimyksensä Pedro Pacheco de Villenalta ja lähti tämän kanssa vuonna 1545 Roomaan. Hän saavutti paavi Julius III:n arvostuksen. Hänestä tehtiin kardinaali 26. helmikuuta 1561, ja hän osallistui paavi Pius V:n (1565–6) ja Gregorius XIII:n (1572) valinneisiin konklaaveihin. Pacheco de Toledo valittiin Burgosin piispaksi 8. elokuuta 1567, ja hänet konsekroi 26. lokakuuta Roomassa Antoine Perrenot de Granvelle, jota avustivat Francesco Gambara ja Iñigo Avalos de Aragón.
Pacheco de Toledosta tuli Burgosin arkkipiispa, kun hiippakunta korotettiin 22. lokakuuta 1574. Pacheco de Toledosta tuli 4. heinäkuuta 1557 Espanjan pääinkvisiittori, ja hän toimi camerlengona 1572–1573. Hän kuoli virassa, ja hänen seuraajakseen arkkipiispana nimitettiin Cristóbal Vela Tavera.
Fellinin Casanova

| Fellinin Casanova> Il Casanova di Federico Fellini |
| --- | --- |
 Elokuvan mainosjuliste.
Ohjaaja:  Federico Fellini
Käsikirjoittaja:  Federico Fellini  Bernardino Zapponi
Tuottaja:  Alberto Grimaldi
Säveltäjä:  Nino Rota
Kuvaaja:  Giuseppe Rotunno
Leikkaaja:  Ruggero Mastroianni
Tuotantosuunnittelija:  Danilo Donati
Pukusuunnittelija:  Danilo Donati
Lavastaja:  Danilo Donati
Pääosat:  Donald Sutherland Luigi Proietti Tina Aumont Cicely Browne
Valmistustiedot
Valmistusmaa:  Italia Yhdysvallat
Tuotantoyhtiö:  P.E.A. - Produzioni Europee Associate
Levittäjä:  Universal Studios
Ensi-ilta:  1976
Kesto:  149 min
Alkuperäiskieli:  italia saksa
Aiheesta muualla
IMDb 
Elonet
AllMovie
Infobox OKNimi-testi OK: 
Fellinin Casanova (ital. Il Casanova di Federico Fellini) on italialaisen Federico Fellinin ohjaama elokuva vuodelta 1976. Se perustuu Giacomo Casanovan omaelämäkertaan. Elokuvan pääosaa esittää Donald Sutherland. Elokuva kuvattiin kokonaan Cinecittàn studioilla Roomassa. Elokuva voitti 1977 parhaan puvustuksen Oscarin.
Aiheesta muualla

Fellinin Casanova Internet Movie Databasessa (englanniksi)
Fake

Fake oli suomalainen rock-yhtye.
Fake voitti yleisöäänestyksen perusteella Jyrki Hit Challengen (entinen Rockin SM-kisat) vuonna 1998, minkä seurauksena se sai julkaistua Sonyn kautta yhden albumin sekä kolme singleä, joista suosituin ylsi Suomen singlelistalla sijalle 12. Albumi, Internet-rakkautta, sai huonot arviot lehdissä. Esimerkiksi Soundin mukaan yhtye oli päästetty liian aikaisin levyttämään. Yhtye keikkaili ympäri Suomea.
Kokoonpano

Jussi "Jude" Ahokas (kitarat, laulu),
Juuso Kuivanen (basso),
Petteri "Pete" Murto (laulu, kitara),
Johan "Junkku" Strandberg (rummut, laulu),
Pate "5.15" Kivinen (kosketinsoittimet),
Juha Untala (trumpetti),
Mikael Kaplar (lyömäsoittimet).
T. T. Oksala (kitara, syntetisaattori).
Lähde näihin
Julkaisut

Internet-rakkautta (1999)
Evisceration Plague

| Evisceration Plague Cannibal Corpse |
| --- | --- | --- |

Studioalbumin tiedot
 Äänitetty : 2008
 Studio : Mana Studios St. Petersburg, Florida
 Julkaistu: 3. helmikuuta 2009
 Tuottaja(t): Erik Rutan
 Tyylilaji: death metal
 Kesto: 38.56
 Levy-yhtiö: Metal Blade
Listasijoitukset
  25.  66.
Cannibal Corpsen muut julkaisut
| Kill 2006 | Evisceration Plague 2009 | Torture 2012 |
Evisceration Plague on Cannibal Corpsen yhdestoista studioalbumi, joka julkaistiin 3. helmikuuta 2009. Levystä on saatavilla myös erikoisversio, jossa on mukana "Making of Evisceration plague" -DVD.
Albumi nousi Suomen virallisen listan sijalle 25. Yhdysvalloissa se debytoi Billboard 200 -listan sijalla 66.
Kappaleet

Priests of Sodom – 3.31
Scalding Hail – 1.46
To Decompose – 3.03
A Cauldron of Hate – 5.43
Beheading and Burning – 2.15
Evidence in the Furnace – 2.48
Carnivorous Swarm – 3.36
Evisceration Plague – 4.30
Shatter Their Bones – 3.35
Carrion Sculpted Entity – 2.33
Unnatural – 2.22
Skewered from Ear to Eye – 3.49
Skull Fragment Armor – 2.10 (Euroopan erikoispainoksen bonuskappale)
Arvostelut

About.com:
AllMusic:
Alternative Press:
Blabbermouth: 7.5/10
Imperiumi: 6-/10
Soundi:
Aiheesta muualla

Evisceration Plague Discogsissa. (englanniksi)
Albumi Evisceration Plague Encyclopaedia Metallum -sivustolla (englanniksi)
Firth of Forth

Firth of Forth eli Forthinvuono (gaeliksi Linne Foirthe) on Pohjanmeren lahti ja Forthjoen estuaari Skotlannin itärannikolla.
Sen yli rakennettiin 1880-luvulla kuuluisa Forth Bridge, jonka jänneväli oli vuosien ajan maailman pisin. Forthin–Clyden kanava yhdistää Forthinvuonon Clydejoen suuhun.
Forthinvuonon etelärannalla sijaitsee Skotlannin pääkaupunki Edinburgh. Vuono oli sekä ensimmäisen että toisen maailmansodan aikana brittiläisen laivaston tukikohtana.
Lahdella elää monipuolinen eläimistö, josta näyttävimpiä ovat hylkeet ja pyöriäiset. Ajoittain sinne ui myös valaita, kuten miekkavalaita ja lahtivalaita. Muutamia kertoja siellä on tavattu jopa ryhävalas.
Estuaarissa talvehtii lukuisia kahlaajia ja vesilintuja. Osa saarista ja vuorovesimatalikoista on rauhoitettu lintujensuojelualueiksi.
Aiheesta muualla

Kuvia tai muita tiedostoja aiheesta Firth of Forth Wikimedia Commonsissa
Evita (nimi)

| Evita |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Evi, Evy 
Nimen alkuperä:  Eva
Infobox OKNimi-testi OK: 
Evita on naisen etunimi. Se on espanjalainen deminutiivimuoto nimestä Eva.
Digi- ja väestötietoviraston mukaan Suomessa on toukokuuhun 2024 mennessä tilastoitu yhteensä 414 Evitaa.
Nimipäivä

Evitalla ei ole suomalaista, suomenruotsalaista eikä ortodoksista nimipäivää, mutta Helsingin yliopiston almanakkatoimiston virallisessa koirien nimipäiväkalenterissa Evitan nimipäivä on 24. joulukuuta.
Vuosina 1986–1992 Evitalla oli myös Ruotsin almanakassa nimipäivä 24. joulukuuta.
Tunnettuja Evitoja

Eva ”Evita” Perón (1919–1952), Argentiinan presidentin Juan Perónin puoliso
Aiheesta muualla

Etunimien taivutus: Evita (Kotimaisten kielten keskuksen verkkojulkaisu)
EuroFloorball Cup 2009

| --- | --- |
EuroFloorball Cup 2009

Joukkueet: Miehet: 8 Naiset: 8
Isäntämaa:  Tanska
Kaupungit: Frederikshavn
Ajankohta: 14.–18. lokakuuta 2009
Miehet
 Kultaa:  SSV
 Hopeaa:  Erä
 Pronssia:  Wiler-Ersigen
Pistepörssin voittaja:  Santtu Manner (11+4)
Naiset
 Kultaa:  IKSU
 Hopeaa:  Dietlikon
 Pronssia:  Tigers
Pistepörssin voittaja:  Victoria Wickström (6+10)
  ← 2008 :  2010 →  
EuroFloorball Cup 2009 oli järjestyksessään 17. salibandyn seurajoukkueiden Euroopan-mestaruusturnaus. Se järjestettiin lokakuussa 2009 Tanskassa. Ruotsalaisjoukkueet eivät osallistuneet miesten cupiin kustannussyistä.
Miehissä turnauksen voitti suomalainen SSV, joka voitti finaalissa Tapanilan Erän jatkoajalla 6-5. Santtu Manner teki finaalissa SSV:n jokaisen maalin. Naisissa turnauksen voitti ruotsalainen IKSU.
Fellesorganisasjonen

| Fellesorganisasjonen (FO) |
| --- | --- |

Perustettu:  1992
Tyyppi:  ammattiliitto
Päämaja:  Mariboesgate 13 Oslo
Toiminta-alue:  Norja
Jäsenet:  n. 35 000 (2023)
Puheenjohtaja:  Monica Nymoen
Kattojärjestö:  Landsorganisasjonen i Norge
Aiheesta muualla
Sivusto
Infobox OKVirheellinen NIMI-arvo: 
Fellesorganisasjonen (lyh. FO) on norjalainen ammattiliitto, joka perustettiin vuonna 1992 yhdistämällä Norsk Barnevernpedagogforbund, Norsk Sosionomforbund ja Norsk Vernepleierforbund. Liiton jäsenet ovat muun muassa lastensuojelun työntekijöitä, sosionomeja ja vammaisavustajia. Jäseniä oli vuonna 2023 noin 35 000, ja yli 80 prosenttia heistä oli naisia.
Fellesorganisasjonenin lakkomielenosoitus.
Aiheesta muualla

Kuvia tai muita tiedostoja aiheesta Fellesorganisasjonen Wikimedia Commonsissa
Järjestön verkkosivut (norjaksi)
EuroInternational

Eurointernational on italialais-yhdysvaltalainen autourheilutalli. 
Nykyään talli kilpailee European Le Mans Series -sarjassa.
Talli on kilpaillut Euroopan Formula 3 -sarjassa sekä Formula Abarth, JK Racing Asia Series ja Formula Pilota China-sarjoissa. Talli perustettiin vuonna 1989 Euromotorsport-nimellä. Talli on kilpaillut CART-sarjassa vuosina 1989-1994 parhaana sijoituksenaan neljäs tila Detroitin kilpailusta vuonna 1993. Talli on kolmesti ajanut Indianapolis 500 kilpailussa vuosina 1989, 1992 ja 1993. Vuonna 1997 tallin nimeksi vaihtui Eurointernational ja talli kilpaili IRL ja IndyCar-sarjoissa vaihtelevalla menestyksellä. Myöhemmin talli kilpaili Formula Renault ja Formula BMW-sarjoissa. Vuonna 2008 talli kilpaili Superleague Formula-sarjassa valmistaen autot SC Corinthians ja Atlético Madrid joukkueille. Samana vuonna talli kilpaili Champ Car Atlantic Series-sarjassa. Vuonna 2011 talli kilpaili uudessa Formula Pilota China-sarjassa ja JK Racing Asia Series sarjassa voittaen sarjan mestaruuden kuljettajissa.
Käännös suomeksi
Febo Mari

Febo Mari.
Febo Mari (oikealta nimeltään Alfredo Rodriguez, 16. tammikuuta 1881 Messina – 6. kesäkuuta 1939 Rooma) oli italialainen näyttelijä ja ohjaaja.
Valmistuttuaan yliopistosta Mari työskenteli teatterinäyttelijänä ja vuodesta 1911 lähtien myös teatteriohjaajana. Samana vuonna hän alkoi esiintyä myös elokuvissa. Marin ensimmäinen elokuvaohjaus oli Il critico vuonna 1912. Hänen muita elokuviaan ovat Eleonora Dusen tähdittämä Cenere (1916) ja Il fauno (1917). Mari kirjoitti myös näytelmiä, proosaa ja runoja.
Elokuvia

La ribalta, 1912 (näyttelijä)
Una partita a scacchi, 1912 (näyttelijä)
Isä, 1915 (näyttelijä)
Tigre reale, 1916 (näyttelijä)
Cenere, 1916 (ohjaaja ja näyttelijä)
Fauni, 1917 (ohjaaja ja näyttelijä)
Aiheesta muualla

Febo Mari Internet Movie Databasessa. (englanniksi)
Fecal Matter

| Fecal Matter |
| --- | --- |
 Fecal Matterin Illiteracy Will Prevail demon kansikuva
Tiedot
Toiminnassa:  1985–1986
Tyylilaji:  punk rock, heavy metal
Kotipaikka:  Yhdysvallat
Laulukieli:  Englanti
Jäsenet:  Kurt Cobain   Dale Crover   Greg Hokanson   Buzz Osborne   Mike Dillard  
Infobox OKNimi-testi OK: 
Fecal Matter oli yhdysvaltalainen punk rock -yhtye, joka perustettiin Aberdeenissa. Yhtye oli Nirvanan keulahahmo Kurt Cobainin ensimmäinen yhtye.
Historia

Yhtye perustettiin vuonna 1985. Kurt Cobain soitti yhtyeessä kitaraa ja lauloi, Dale Crover soitti bassoa ja Greg Hokanson oli rummuissa. Yhtye alkoi tehdä kappaleita Cobainin tädin luona Seattlessa Illiteracy Will Prevail demoa varten ja se sisälsi 16 yhtyeen demoa. Yhtyeen loppuvaiheissa Buzz Osborne soitti bassoa ja Mike Dillard rumpuja. Yhtyeen hajottua vuonna 1986 Cobain jakeli Illiteracy Will Prevail demoja ystävilleen sen toivossa, että joku kuuntelisi sen ja haluaisi perustaa Cobainin kanssa uuden yhtyeen. Alussa tämä ei tuottanut tulosta, mutta kuukausia myöhemmin Krist Novoselic kuunteli demon ja tykästyi "Spank Thru" kappaleeseen ja suostui aloittamaan uuden yhtyeen Cobainin kanssa, josta myöhemmin muodostui Nirvana (yhtye).
Nirvana otti kappaleet "Spank Thru", "Anorexorcist" ja "Downer" omakseen. "Downer" julkaistiin yhtyeen debyyttialbumin cd versiolla ja Incesticide kokoelmalla, "Anorexorcist" on julkaistu With the Lights Out boxilla. Ensimmäinen Nirvanan "Spank Thru" versio virallisella julkaisulla oli From the Muddy Banks of the Wishkah, se julkaistiin kuitenkin studioversiona Sub Pop kokoelmalla Sub Pop 200.
"Spank Thru" kappale Illiteracy Will Prevail demolta julkaistiin vuonna 2005 Nirvanan Sliver: The Best of the Box kokoelma-albumilla.
Historia > Illiteracy Will Prevail demon kappaleet

Sound of Dentage + Reefer Madness Excerpts
Bambi Slaughter
Laminated Effect (Made Not Born)
Spank Thru
Class of '86 (Buffy's Pregnant)
Blathers Log (Vaseline, Unknown #7)
Instramental (Downer)
Unknown #6 (Insurance)
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
Francisco Peña Romero

| 0 | 1 | 2 |
| --- | --- | --- |

Henkilötiedot
Koko nimi: Francisco Peña Romero
Syntymäaika: 25. heinäkuuta 1978 (ikä 46)
Syntymäpaikka: Jerez de los Caballeros, Espanja
Pelipaikka: laitapuolustaja
Pituus: 170 senttimetriä
Seura
Seura: Hércules
Pelinumero: 16
Junioriseurat
1992–1997: Jerez
Seurat
| Vuodet | Seura | O (M) |
| 1997–1999 1999–2002 2002–2006 2006–2009 2009– |  Jerez  Levante  Albacete  Murcia  Hércules |  55 (0) 120 (1) 108 (0) 29 (0) |
 Seurajoukkueuran tilastot kattavat vain kansalliset sarjat, päivitetty 19. syyskuuta 2010.
Francisco "Paco" Peña Romero (s. 25. heinäkuuta 1978 Jerez de los Caballeros, Espanja) on espanjalainen jalkapalloilija. Hän on pelipaikaltaan vasen laitapuolustaja.
Ensimmäisen kerran Peña pelasi maan pääsarjassa Primera Divisiónissa kaudella 2003–2004 Albacetessa. Hérculesiin hän siirtyi vuonna 2009.
Aiheesta muualla

Peñan tilastot BDFutbol -sivustolla (englanniksi)
For Whom the Bell Tolls

For Whom the Bell Tolls on
suom. Kenelle kellot soivat, Ernest Hemingwayn romaani
Kenelle kellot soivat, Sam Woodin ohjaama elokuva
”For Whom the Bell Tolls”, Metallican kappale
EuroFloorball Cup 2010

| --- | --- |
EuroFloorball Cup 2010

Joukkueet: Miehet: 8 Naiset: 8
Isäntämaa:  Latvia
Kaupungit: Valmiera, Koceni
Ajankohta: 5.–9. lokakuuta 2010
Miehet
 Kultaa:  Storvreta
 Hopeaa:  Vitkovice
 Pronssia:  SSV
Pistepörssin voittaja:  Mikael Järvi (6+5)
Naiset
 Kultaa:  IKSU
 Hopeaa:  Piranha Chur
 Pronssia:  Red Ants Rychenberg
Pistepörssin voittaja:  Katriina Saarinen (8+6)
  ← 2009 :  2011 →  
EuroFloorball Cup 2010 oli järjestyksessään 18. salibandyn seurajoukkueiden Euroopan-mestaruusturnaus. Se järjestettiin 5.–9. lokakuuta Latviassa. Turnauksen voittivat ruotsalaiset Storvreta IBK ja IKSU.
Vuonna 2010 Euroopan parhaiden seurajoukkueturnaus pelattiin viimeistä kertaa EuroFloorball Cup-nimellä. 2011 lähtien Euroopan parhaiden salibandymaiden seurajoukkueet pelaavat Champions Cupissa.
Firuzkuh

Firuzkuhiin joskus liitetty Jamin minareetti.
Firuzkuh oli ghuridien valtakunnan kesäpääkaupunki Afganistanin Ghurin alueella. Aikanaan rikas kaupunki hävitettiin mongolien valloitusretkillä  niin perusteellisesti, että sen sijaintikin katosi historiallisista lähteistä. Sittemmin sen mahdolliseksi sijaintipaikaksi on esitetty eri kohteita.
Historia

Ghuridit olivat ghaznavidien valtakaudella Afganistanin Ghurin alueella vaikuttanut paikallinen hallitsijasuku. Firuzkuhin perusti tarinan mukaan ghuridihallitsija Saif al-Dinin veli Malek-al-Jebal Qotb-al-Din ja sen rakennustyöt sai valmiiksi Baha al-Din Sam vuonna 1149. Ghaznavidihallitsija Bahram Šahin teloitettua Saif al-Dinin ghuridien hallitsijaksi nousi vuonna 1149 Ala al-Din Husain, joka syrjäytti lopulta ghaznavidit. Ala al-Din valtasi Ghaznin vuonna 1150 ja osa sen asukkaista siirrettiin Firuzkuhiin uuden pääkaupungin rakennustöihin.
Firuzkuh oli sittemmin laajenevan ghuridien valtakunnan keskus ja osa useiden linnoitettujen tukikohtien verkostoa. Firuzkuh oli ghuridien päähaaran kesäpääkaupunki. Kaksi muuta haaraa hallitsivat Ghaznia ja Bamejania. Päähaaran halltisijat siirtyivät talviksi leudamman sään perässä Zamin-davariin Afganistanin koillisosaan. Ghuridien tehdessä sotaretkiä esimerkiksi Khorasaniin ja Intian niemimaalle ghuridihallitsijat toivat ryöstösaaliinsa pääkaupunkiin Firuzkuhiin.
Khorasmian hallitsija Ala al-Din Muhammad valtasi Firuzkuhin vuonna 1210–1211 ja ghurideista tuli Khorasmian vasalleja. Vain hieman myöhemmin alueelle saapuivat mongolit. Tšingis-kaanin pojan Ögedein johtama mongoliarmeija valtasi kaupungin vuonna 1222 ja Firuzkuh hävitettiin niin perusteellisesti, että sen sijaintipaikkakin unohtui myöhemmissä historiallisissa lähteissä.
Sijainti

Firuzkuhin sijainnista on esitetty useita eri teorioita. Yhden teorian mukaan Firuzkuh on liitetty edelleen pystyssä olevaan Jamin minareettiin Ghurin maakunnassa. Minareetti on Unescon maailmanperintöluettelon kohde. Muut tutkijat ovat liittäneet kadonneen kaupungin esimerkiksi Taywarasta löytyneisiin raunioihin. Yksi aimaqien heimoista on nimeltään firuskuhit ja nimen on joskus esitetty juontuvan historiallisesta Firuzkuhin kaupungista.
Fellandreeni

| Fellandreeni> Tunnisteet |
| --- | --- |
IUPAC-nimi:  (α): 2-metyyli-5-(propan-2-yyli)sykloheksa-1,3-dieeni (β): 3-metylideeni-6-(propan-2-yyli)sykloheksa-1-eeni
CAS-numero:  [https://commonchemistry.cas.org/detail?cas_rn=(α): 99-83-2 (β): 555-10-2 (α): 99-83-2 (β): 555-10-2]
SMILES:  (α): CC1=CCC(C=C1)C(C)C (β): CC(C)C1CCC(=C)C=C1
Ominaisuudet
Molekyylikaava:  C10H16
Moolimassa:  136,24 g/mol
Kiehumispiste:  171-172 °C
Tiheys:  0,85 g/cm3
Liukoisuus veteen:  ei vesiliukoinen
Fellandreenit ovat kaksi isomeeristä orgaanista yhdistettä, joilla on samanlainen molekyylirakenne ja kemialliset ominaisuudet. α-fellandreeni ja β-fellandreeni ovat syklisiä monoterpeenejä, joiden erona on yhden kaksoissidoksen paikka. Ne eivät liukene veteen, mutta liukenevat dietyylieetteriin ja vastaaviin poolittomiin liuottimiin.
α-fellandreeni
β-fellandreeni
Esiintyminen ja käyttö

Fellandreenit ovat saaneet nimensä Eucalyptus radiata-puusta (ennen Eucalyptus phellandra), josta α-fellandreeni eristettiin. β-fellandreenia esiintyy mm. fenkolin eteerisessä öljyssä ja palsamipihdan pihkassa. Fellandreeneja on myös olibaanihartsissa ja koiruohossa.
Fellandreeneillä on miellyttävä tuoksu, jossa on sitruksen, pippurin ja mintun sävyjä, ja polttava maku. Niitä käytetään tuoksunsa takia hajusteissa.
α-fellandreeni voi muodostaa räjähdysherkkiä peroksideja korkeissa lämpötiloissa ilman kanssa.
Aiheesta muualla

PubChem: alpha-Phellandrene
PubChem: beta-Phellandrene
Estejuoksu

| Estejuoksu |
| --- | --- |
 Naisten 3 000 metrin esteiden alkuerä käynnissä vuoden 2007 MM-kilpailuissa Osakassa.
Miesten ennätykset
Maailmanennätys:   Lamecha Girma 7.52,11 (2023)
Olympiaennätys:   Conseslus Kipruto 8.03,28 (2016)
Naisten ennätykset
Maailmanennätys:   Beatrice Chepkoech 8.44,32 (2018)
Olympiaennätys:   Winfred Yavi 8.52,76 (2024)
Estejuoksu on yleisurheilun juoksulaji, jossa ylitetään esteitä. Nykyaikana aikuisten sarjoissa estejuoksussa kilpaillaan useimmiten 3 000 metrin matkalla, joka on runsas seitsemän kierrosta 400 metrin mittaisella juoksuradalla.
Säännöt

Kierroksen pituuteen vaikuttaa vesieste, joka radasta riippuen on joko radan sisäpuolella tai ulkopuolella. Kansainvälisen yleisurheiluliiton WA:n sääntöjen mukaan esteen korkeus on miehillä 91,4 senttimetriä ja naisilla 76,2 senttimetriä. Toisin kuin aitajuoksussa, estejuoksun esteet ovat kiinteitä, eivätkä ne kaadu juoksijan osumasta tai törmäyksestä. Joillakin juoksijoilla on tapana jopa astua esteen päälle. Kuivaesteiden leveys on vähintään 3,94 metriä ja esteen yläparrun, poikkileikkaukseltaan neliönmuotoisen palkin sivun pituus on 12,7 senttimetriä. Vesihaudan este on leveydeltään 3,66 metriä.
Neljä esteistä on kuivaesteitä, jotka on sijoiteltu eri puolille juoksurataa. Viides, juoksuradan toisessa päädyssä sijaitseva este on vesieste, jossa välittömästi esteen takana sijaitsee vedellä täytetty kalteva syvennys, vesihauta, joka on syvimmästä kohdastaan 50–70 senttimetriä, ja syvyys vähenee radalla eteenpäin mentäessä 3,66 metrin matkalla. Mitä pitemmälle vesihautaan juoksija esteen yli hyppää, sitä vähemmän hän uppoaa jaloistaan veteen.
Historia

Estejuoksua on juostu erimittaisilla matkoilla olympiakisoissa vuoden 1896 ensimmäisistä nykyaikaisista olympialaisista lähtien. Antwerpenin olympialaisissa vuonna 1920 estejuoksun viralliseksi kilpailumatkaksi vakiintui 3 000 metriä.
Naisten estejuoksulla on huomattavasti lyhyemmät perinteet. IAAF otti sen viralliseksi lajikseen vasta vuonna 1997, ja ensimmäistä kertaa arvokisojen ohjelmassa naisten 3 000 metrin estejuoksu oli 2005 yleisurheilun MM-kisoissa Helsingissä.
Miesten estejuoksua ovat koko 1990- ja 2000-luvun hallinneet ylivoimaisesti Kenian itäosissa elävän kalenjin-heimon juoksijat.
Estejuoksu arvokilpailuissa

Estejuoksu on ollut olympialaisissa yleisurheilun kilpailutapahtumana miehillä vuodesta 1920 ja naisilla vuodesta 2008. Yleisurheilun MM-kilpailuissa estejuoksu ollut kisahistorian alusta alkaen, vuodesta 1983. Juoksumatkan menestynein maa arvokilpailuissa on Kenia.
Ennätykset

Miesten 3 000 metrin estejuoksun maailmanennätystä pitää hallussaan etiopialainen Lamecha Girma ajalla 7.52,11. Hän juoksi ennätyksen 9. kesäkuuta vuonna 2023 Pariisissa. Matkan Suomen ennätys on 8.10,67 ja se on Jukka Keskisalon nimissä. Hän juoksi ennätyksen Zürichissä vuonna 2009. Euroopan ennätys on Ranskan Mahiedine Mekhissi-Benabbadin Timanttiliigan kilpailussa Pariisissa 6. heinäkuuta 2013 juoksema 8.00,09. Ensimmäisenä kahdeksan minuutin haamurajan alitti Kenian kalenjin-heimoon kuuluva Moses Kiptanui vuonna 1995 Zürichin GP-kilpailussa.
Naisten maailmanennätystä pitää hallussaan kenialainen Beatrice Chepkoech, joka juoksi 20. heinäkuuta 2018 ajan 8.44,32.
Ennätykset > 3 000 metrin estejuoksun maailmanennätyksen kehitys

IAAF (nyk. WA) laati estejuoksun säännöt virallisesti vasta vuonna 1953, ja miesten virallisesta maailmanennätyksestä alettiin pitää kirjaa vuoden 1954 alusta. Naisten virallinen maailmanennätys on noteerattu vuoden 2000 alusta lähtien.
Vesiesteen ylitys vuoden 1908 kesäolympialaisissa Lontoossa
Ethel the Frog

Ethel the Frogin samannimisen debyyttialbumin kansikuva.
Ethel the Frog oli vuonna 1976 perustettu englantilainen NWOBHM- (uuden brittimetallin aallon) yhtye. Yhtye perustettiin Hullin kaupungissa. Yhtyeen nimi (suom. Sammakko-Ethel) on otettu Monty Python -televisiosarjan erään sketsin nimestä.